Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 149/13/3309	Trenčín, 6.3.2013
EEČ : 2-28-66-2013

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 ods. 1 písm. a) Tr. zákona

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Suma odovzdaná štátu na peňažnú pomoc obetiam trestnej činnosti: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ Nemšová pod spisovou značkou ORP-166/NE-TN-2013.
že,dňa 22.12.2013 v čase o 01.00 hod. pri barovom pulte v Kultúrnom dome v obci XXXXX počas trvania diskotéky fyzicky napadol pri bare stojaceho poškodeného XXXXX, nar. XXXXX, trvale bytom XXXXX, ul. XXXXX a to tak, že ho udrel päsťou do tvárovej oblasti, konkrétne do nosa, čím mu spôsobil zlomeninu nosa, ktorá si nevyžiadala obmedzenie na bežnom spôsobe života a práceneschopnosť.
Odôvodnenie: 
Uznesením povereného príslušníka Obvodného oddelenia PZ Nemšová sp. zn. ORP-166/NE-TN-2013 zo dňa 12.02.2013 bolo podľa § 199 ods. 1, ods. 2 Tr. zákona začaté trestné stíhanie a zároveň bolo vznesené obvinenie podľa 206 odsek 1 Trestného poriadku XXXXX pre  prečin výtržníctva podľa § 364 ods. 1 písm. a) Tr. zákona na skutkovom základe vyššie uvedenom. 

     	 Preskúmaním príslušného spisového  materiálu  som  zistila,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku, teda hranicu piatich rokov.

     	 Obvinený XXXXX ako aj  poškodený  XXXXX s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je stíhaný. Poškodený XXXXX sa k trestnému  konaniu nepripojil, nakoľko sa mu  obvinený ospravedlnil a uhradil škodu vo výške 100 Eur, ktorú od obvineného  požadoval. Súčasne obvinený zložil peňažnú sumu na všeobecne prospešné účely vo výške 50,- Eur na účet Okresnej prokuratúry Trenčín č. 1802073855/0200, ktorú prokurátorka považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvineným dňa 12.02.2013 vložená na účet Okresnej prokuratúry Trenčín.   

     	Obvinený nebol doposiaľ  súdne stíhaný. V evidencii priestupkov má jeden záznam z roku 2011, a to za priestupok proti bezpečnosti a plynulosti cestnej premávky podľa § 22 ods. 1 písm. k) zák. SNR č. 372/1990 Zb. o priestupkoch v znení neskorších predpisov. V mieste bydliska na obvineného sťažnosti podávané neboli. 

       	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na ich osobné a majetkové pomery, som dospela k záveru, že takýto spôsob  rozhodnutia je dostačujúci.

           	Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka